Článkonožce – hmyz

Telo hmyzu sa skladá z 3 základných častí: hlava, hruď a bruško. Na tele sú 3 páry článkovaných nôh, tykadlá a hmatadlá. Ústne orgány a končatiny sú prispôsobené podľa prostredia v ktorom hmyz žije. Ústne orgány môžu byť: hryzavé, lízavé, bodavo-cicavé, cicavé. Končatiny podľa prostredia v ktorom hmyz žije sú: na lezenie, skákanie, prichytávanie a zber peľu. Hmyz má zložené oči, otvorenú obehovú sústavu, dýcha vzdušnicami, rebríčkovú nervovú sústavu. U hmyzu je nepriamy vývin s neúplnou premenou – vajíčko, larva, dospelý jedinec, alebo s úplnou premenou – vajíčko, larva, kukla, dospelý jedinec.